Ενημέρωση από τον αιρετό του ΚΥΣΔΕ Νεκτάριο Κορδή

Σε ενημερωτικό σημείωμα που έφτασε στο alfavita.gr του αιρετού του ΚΥΣΔΕ Νεκτάριου Κορδή αναφερεται και στη δραματική μείωση των εκπαιδευτικών που φτάνει το 23,6% των ενεργών εκπαιδευτικών.

Συγκεκριμένα για το θέμα ο αιρετός Νεκτάριος Κορδής επισημαίνει τα εξής:

Το σχολικό έτος 2008/9 είχαμε συνολικά 185.917 εκπαιδευτικούς και αυτή τη στιγμή έχουμε 142.088. Έχουμε συνεπώς μια συνολική μείωση των εκπαιδευτικών από το 2008 κατά 43.829 που αντιστοιχεί σε ποσοστό μείωσης 23,6%!

Οι υπηρετούντες με όλες τις σχέσεις εργασίας στη Δευτεροβάθμια είναι 65825 εκπαιδευτικοί (myschool).

Στην Περιφέρεια Αν. Μακεδονίας & Θράκης εργάζονται 3644 εκπαιδευτικοί, στην Αττική 19540 εκπαιδευτικοί (29,7% των υπηρετούντων), στο Βόρειο Αιγαίο 1613, στη Δυτική Ελλάδα 4561, στη Δυτική Μακεδονία 2155, στην Ήπειρο 2366, στη Θεσσαλία 5089 (7,73% των υπηρετούντων), στα Ιόνια Νησιά 1578, στην Κεντρική Μακεδονία 11722 (17,8% των υπηρετούντων), στην Κρήτη 4470, στο Νότιο Αιγαίο 2454, στην Πελοπόννησο 3395 και τέλος στην Περιφέρεια Στερεάς Ελλάδας 3268 εκπαιδευτικοί.

Μεταξύ των υπηρετούντων οι 16523 είναι Φιλόλογοι (25,1% των εκπαιδευτικών), ακολουθούν οι Μαθηματικοί με 7450 (11,31%), οι καθηγητές Φυσικών Επιστημών συνολικά με 7954 (12,08%) και τέλος οι εκπαιδευτικοί Ξένων Γλωσσών (ΠΕ05,06,07,34) με 6085 (9,24%). Συνεπώς το 57,73% των εκπαιδευτικών κατανέμεται στους κλάδους αυτούς.

Διαβάστε Επίσης:

